પાંખો વગરના વિમાન, પૂંછડી વગરના વિમાન, પાઇલોટ વગરના વિમાન, આકાશમાં તત્કાળ યુ-ટર્ન લઇ શકે તેવાં વિમાનો, અવાજ કરતાં વધુ ગતિથી ઊડતા સુપરસોનિક વિમાનો, જેટ વિમાનો વગેરેની મહત્ત્વાકાંક્ષી યોજનાઓ ગઇ સદીના ચાલીસના દાયકામાં શરૂ થઇ હતી, પણ જેટ પ્રપલ્ઝનના આવિષ્કારને બાદ કરતાં સામાન્ય માનવીને એમ જ લાગશે કે છેલ્લાં ૭૫થી ૭૭ વરસમાં નાગરિક ઊડયન માટેના વિમાનોની બાબતમાં ખાસ કશું બદલાયું નથી.